ตรวจพบว่าเป็นถุงน้ำในรังไข่ด้านขวา ขนาดประมาณ 3เซนกว่า คุณให้ยาคุมปรับฮอร์โมน yasmin แบบ 21 เม็ด กินหมดแผง เว้น 7 วัน แต่หนูดันจำไม่ได้ว่าคุณให้ทานตอนไหน เลยตัดสินใจทานเม็ดเเรกตอนกลางคืนของวันนั้น ไม่ทราบว่าหนูทานถูกไหมคะ พอดีไปอ่านเจอมาบางคนบอกว่าให้ทานเม็ดเเรกตอนประจำเดือนมาวันแรก ซึ่งเดือนนี้ประจำเดือนหนูยังไม่มาเลย เเต่หนูดันทานไปก่อนแล้ว ตอนนี่ทานได้ 3 เม็ดแล้วค่ะ อยากสอบถามว่าหนูควรหยุดทานแล้วรอให้ประจำเดือนมาก่อน หรือทานต่อเนื่องจนจบแผงคะ แล้วมันจะส่งผลอะไรไหมคะ
สวัสดีค่ะ หากทานยาคุมกำเนิดเพื่อจะป้องกันการตั้งครรภ์ ก็ควรทานภายในไม่เกิน 5 วัน นับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที หากไม่ได้ทานภายใน 1-5 วัน นับจากวันแรกที่มีประจำเดือนมา ยาคุมก็จะไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อนแต่หากไม่ได้ทานยาคุมเพื่อจะป้องกันการตั้งครรภ์ แต่ทานเพื่อปรับฮอร์โมน รักษาถุงน้ำในรังไข่ ก็สามารถเริ่มทานยาในช่วงใด วันใดก็ได้ค่ะ ดังนั้น หากได้ทานไป 3 เม็ดแล้ว ก็ให้ทานต่อไปได้ ไม่จำเป็นต้องหยุดทานยาค่ะ ส่วนประจำเดือนนั้น ก็จะมาเมื่ออยู่ในช่วงที่เว้นระยะการทานยาคุม 7 วัน โดยมักจะมาเมื่อเว้นระยะไปได้ 2-4 วันค่ะ